2015 की बड़ी घटनाएं, 2016 में न हो इनकी पुनरावृत्ति
जांजगीर- चांपा | आज की रात इस वर्ष की आखिरी रात है। इस रात के साथ ही बीत जाएगी कुछ खट्टी मीठी यादें भी। शुक्रवार को नए वर्ष की नई सुबह होगी। कुछ ऐसी अनहोनी घटनाएं वर्ष 2015 में घट गई जो जिले के लिए अच्छी नहीं है।
वर्ष के मध्य में चांपा में आयोजित हो रही क्रिकेट प्रतियोगिता के उल्लास में उस वक्त खलल पड़ गई जब गुब्बारा फटा और नौ लोग झुलस गए। अंतिम माह में सलनी में अप्रत्याशित घटना हुई जब एक मजदूर परिवार के पांच लोग एक ही रात अकाल मौत की आगोश में समा गए। पचरी में पुलिस के डर से भाग रहे युवक की तालाब में डूबने से मौत हो गई। नए वर्ष में ईश्वर से प्रार्थना है कि हे प्रभु! नए साल में इस प्रकार की घटनाओं की पुनरावृत्ति न हो।
बाराद्वार थाना क्षेत्र में 10 नवंबर को ऐसी घटना में आक्रोशित लोगों ने पुलिस पर ही हमला बोल दिया। थाना प्रभारी के साथ हाथापाई तक कर दी व जवानों को भी नहीं बख्शा। पुलिस ने भी जवाबी कार्रवाई में करीब तीन दर्जन लोगों के खिलाफ गंभीर मामला दर्ज करते हुए गिरफ्तारियां की। मामले में अभी भी आधा दर्जन लोग फरार हैं। 10 नवंबर को कन्हाईबंद (नैला) निवासी रामनिवास चंदन अपनी बुलेट क्रमांक सीजी 11 एडी 2583 से खरसिया जा रहा था कि सक्ती से बाराद्वार की ओर आ रहे ट्रक के चालक अगित राम ने ट्रक चलाते हुए बुलेट को चपेट में ले लिया। इससे रामनिवास के सिर में गंभीर चोट आई और मौके पर ही उसकी मौत हो गई। पुलिस ने शव को पंचनामा के बाद चीरघर पहुंचा दिया। सूचना मिलने पर रामनिवास के गृहग्राम कन्हाईबंद और ससुराल सारागांव से परिजन पहुंचे और शव काे घटना स्थल से हटाए जाने पर आपत्ति दर्ज कराते हुए चीरघर के - शेष पेज 16 पर
पास हंगामा करना प्रारंभ कर दिया। इसी बीच भीड़ ने पुलिस के साथ भी धक्का मुक्की शुरू की। थाना प्रभारी सहित मौके पर मौजूद जवानों के साथ झूमाझटकी तक कर दी। चक्काजाम कर जबरन रास्ता रोकने व सरकारी कर्मचारियों के साथ धक्कामुक्की करने, शासकीय काम को प्रभावित करने वाले करीब तीन दर्जन आंदोलनकारियों के खिलाफ धारा 341, 147 तथा 353, 332, 186, 147, 148 के तहत जुर्म दर्ज किया व नामजद आरोपियों सहित अन्य लोगों की गिरफ्तारी शुरू कर दी।
पुलिस पर हमला, तीन दर्जन पर जुर्म दर्ज
जैजैपुर थाना क्षेत्र के सलनी का सुखदेव कुम्हार पिता रामदीन कुम्हार गांव में ईंट बनाने का काम करता था। बोराई नदी के किनारे गांव के ही पुनीराम सूर्यवंशी के टिकरा में मंशाराम टंडन के लिए ईंट बना रहा था। उसी स्थान पर परिवार के रहने के लिए पन्नी तानकर अस्थायी निवास लिया था। 8 दिसंबर को ईंट बनाने के बाद वह प|ी अमरीका बाई, बेटा सूरज (15 वर्ष), सोमू (10 वर्ष), अंशु (8 वर्ष),कल्लू (6 वर्ष) व बबली के साथ खाना खाकर सो गया। सोमवार की सुबह जब वे लोग अपने तंबू से बाहर नहीं निकले तो मंशाराम का बेटा मौके पर देखने गया। वहां पर सुखदेव सहित सभी लोग बेहोश पड़े थे। सभी को सामुदायिक स्वास्थ्य केंद्र जैजैपुर ले जाया गया जहां डॉक्टरों ने सुखदेव कुम्हार, मोटू ऊर्फ सूरज, सोमू, अंशु , कल्लू को मृत घोषित कर दिया। वहीं उसकी प|ी अमरीका और बेटी बबली को जिला अस्पताल रेफर किया गया जहां से दोनों को बेहतर इलाज के लिए अपेालो बिलासपुर रेफर किया गया।
एक परिवार जो नहीं देख पाया सुबह
जुआ पकड़ने गई सारागांव पुलिस को देखकर भाग रहा युवक किसी से टकरा कर घायल हो गया। उसे इलाज के लिए जिला अस्पताल ले जाया जा रहा था कि उसकी रास्ते में मौत हो गई। मौत के बाद आक्रोशित ग्रामीणों ने पुलिस की जीप को घेर लिया, पुलिस ने स्थिति पर काबू पाया और पचोरी मोड़ व सारागांव थाना को छावनी में बदल गया। दिवाली की रात 12 बजे सारागांव थाना की पुलिस जुआ पकड़ने पचोरी पहुंची थी। तालाब किनारे पुलिस की गाड़ी को देखकर जुआरी और देखने वाले भी भागे। युवक शिवलाल कंवर (18 वर्ष) भी भागा और गिरकर गंभीर हो गया, पुलिस ने पानी डालकर होश में लाने का प्रयास किया व अस्पताल ले जाया गया। बाद में उसकी मौत हो गई थी। ग्रामीणों का आरोप है कि घायल युवक के साथ पुलिस ने मारपीट की है। युवक को बम्हनीडीह अस्पताल ले जाया गया। जहां से उसे जिला अस्पताल रेफर किया गया, उसके परिजन उसे लेकर जा रहे थे कि घठोली चौक के पास उसकी मौत हो गई। युवक की मौत से ग्रामीण आक्रोशित हो गए व पुलिस की जीप को घेर लिया।
पुलिस को देखकर भाग रहे युवक की मौत
चांपा नगर में 26 अप्रैल से रात्रिकालीन क्रिकेट स्पर्धा भालेराय मैदान में प्रस्तावित था। प्रतियोगिता का उद्घाटन मैच प्रशासनिक इलेवन व जनप्रतिनिधि इलेवन के बीच खेला जाना था। प्रतियोगिता प्रारंभ करने के लिए उल्लास स्वरूप अतिथियों द्वारा गुब्बारे छोड़े जाने थे। जिसमें गैस भरी गई थी। गैस भरे गुब्बारों में पेंटर सूर्यकांत द्वारा प्रतियोगिता के संबंध में जानकारी लिखी जा रही थी। इसी दौरान एक बड़ा गुब्बारा अचानक फट गया। गुब्बारा फटने से बम्हनीडीह निवासी पेंटर सूर्यकांत वैष्णव पिता राधेश्याम वैष्णव सहित वहां पर मौजूद नौ लोग झुलस गए। सभी आहतों को डॉक्टर्स ने प्राथमिक उपचार के बाद बिलासपुर रेफर कर दिया है। पेंटर सूर्यकांत, भगवान सिंह ढिल्लो और महेंद्र थवाईत लगभग 60 प्रतिशत झुलस गए थे। बाद में इलाज के दौरान पेंटर सूर्यकांत वैष्णव की मौत हो गई। महेंद्र थवाईत का एक हाथ का पंजा बूरी तरह जल चुका है। भगवान सिंग ढिल्लो का चेहरा और बाल जल गया था। सभी के परिवार वाले काफी दिनों तक परेशान रहे और अभी भी उनकी चिंता कम नहीं हुई है।
बलून फटने से एक की मौत, 9 झुलसे
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva